**Проект!**

**ОБЩИНСКИ ГОДИШЕН ПЛАН**

**ЗА СОЦИАЛНИТЕ УСЛУГИ ПРЕЗ 2026 Г. НА ТЕРИТОРИЯТА НА ОБЩИНА ГУЛЯНЦИ**

***ЧАСТ І. ВЪВЕДЕНИЕ***

Общинският годишен план за социалните услуги в Община Гулянци за 2026 г. е разработен на основание чл. 38, ал. 1 от Закона за социалните услуги (ЗСУ) в изпълнение на чл. 59 ал. 1, чл. 60 и чл. 61 от Наредба за планирането на социалните услуги (НПСУ).

Община Гулянци за първи път през 2025 г. планира социалните услуги на територията си, като дейности по чл.15 от ЗСУ.

Документът отразява ангажимента на общината да осигури адекватен, достъпен и качествен отговор на социалните потребности на местното население, в съответствие с принципите на законосъобразност, ефективност, устойчивост и партньорство.

Планирането на социалните услуги на общинско ниво е насочено към осигуряване на подкрепа за лица и семейства в уязвимо положение, включително деца, възрастни, хора с увреждания и други целеви групи, чрез интегриран подход и съгласувани действия с други институции и доставчици. Разработването на годишния план се базира на актуализирана оценка на потребностите от социални услуги в общината, на анализ на съществуващите ресурси, както и на резултатите от консултации със заинтересованите страни.

Целта на плана е да очертае приоритетите, мерките и ресурсите, необходими за поддържане, разширяване и подобряване на мрежата от социални услуги, като се гарантира съответствие с дългосрочната визия, заложена в стратегически документи за развитие на социалните услуги на национално, областно и общинско ниво.

Годишният план съдържа информация за действащите и функциониращи социални услуги на територията на общината, като се отчита техния капацитет. Освен това, в плана се представят социалните услуги, които са включени в Националната карта на социалните услуги, съобразени с установените потребности на населението и приоритетите в местната политика.

Особено внимание е отделено на необходимостта от кадрово обезпечаване на социалните услуги. Това включва посочване на необходимия брой служители, съобразен със стандартите за качество на социалните услуги.

Разработването на този план е основано на актуализирана оценка на потребностите от социални услуги в общината, направена с участието на заинтересовани страни – представители на местната власт, потребители и други партньори. Целта е да се гарантира, че предоставянето на социални услуги в Община Гулянци отговаря на реалните нужди на населението, като същевременно се насърчава социалното включване, равнопоставеността и качеството на живот.

Годишният план е отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база и икономическа среда.

***ЧАСТ II. СОЦИАЛНИ И ИНТЕГРИРАНИ ЗДРАВНО-СОЦИАЛНИ УСЛУГИ, СЪОТВЕТСТВАЩИ НА ДЕЙНОСТИТЕ ПО ЧЛ. 15 ОТ ЗСУ, ФИНАНСИРАНИ ОТ ДЪРЖАВНИЯ БЮДЖЕТ, ПРЕЗ 2026 ГОДИНА***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **СОЦИАЛНИ УСЛУГИ, ФИНАНСИРАНИ ОТ ДЪРЖАВНИЯ БЮДЖЕТ В ОБЩИНА ГУЛЯНЦИ** | | | | | | | | | | | |
| **1** | **2** | **3** | **4** | **5** | **6** | | **7** | **8** | | **9** | **10** |
| **№** | **Социална услуга по ЗСУ съгласно Картата, която се предоставя на територията на общината и за която вече е осигурено финансиране от държавния бюджет - по дейности по чл. 12 и чл. 15 от ЗСУ** | **Адрес на предоставяне** | **Целева група** | **Брой лица, за които е осигурена възможност за ползване на социалната услуга** | **Промяна на броя на потребителите** | | **Социалните услуги, чието предоставяне се планира да бъде прекратено** | **Новите социални услуги съгласно Картата** | | **Начин на предоставяне /самостоятелно или като комплекс от социални услуги/** | **Служители за извършване на дейностите по предоставяне на социалните и интегрираните здравно-социални услуги съгласно Картата** |
| **Увеличаване** | **Намаляване** | **Считано от:** | **Брой потребители** | **Размер на финансовите средства за финансирането им** |
| **МОБИЛНА ПРЕВАНТИВНА ОБЩНОСТНА РАБОТА (ОБЩОДОСТЪПНА СОЦИАЛНА УСЛУГА)** | | | | | | | | | | | |
| 1 | Мобилна превантивна общностна работа (общодостъпната социална услуга) | гр. Гулянци, ул. „Васил Левски“ № 36 А | всички лица | 0 |  |  |  | 6 | в рамките на трансферите от държавния бюджет | комплекс от социални услуги | 0,6 |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| **Мотиви:** Съгласно Националната карта на социалните услуги, след обстойния Анализ на потребностите е идентифицирана необходимост от 6 броя места, с оглед на което община Гулянци предприема действия социалната услуга „мобилна превантивна общностна работа“ /общодостъпна /, считано от 01.01.2026 г. да се създаде като нова услуга предоставя в комплекс с други социални услуги. Тя е от съществено значение за ранна интервенция, изграждане на доверие с общността и насочване към подходяща подкрепа. Коефициентът за числеността на персонала е 0,1 /0,6 щатна бройка/.  /посочват се причините поради които се планира промяна на броя на потребителите, прекратяване на предоставянето на социална услуга или за създаване на нова социална услуга и размера на финансирането от държавния бюджет/ | | | | | | | | | | | |
|
| **ИНФОРМИРАНЕ И КОНСУЛТИРАНЕ (СПЕЦИАЛИЗИРАНА)** | | | | | | | | | | | |
| 1 | Информиране и консултиране (специализирана) | гр. Гулянци, ул. „Васил Левски“ 36 А | всички деца; родители, осиновители, лица, полагащи грижа за деца, кандидати за осиновители и кандидати за приемни семейства; деца и пълнолетни лица с увреждания; възрастни хора в надтрудоспособна възраст; пълнолетни лица в кризисна ситуация или с потребност за преодоляване на последици от такава ситуация; | 4 | 4 | 0 |  | 8 | в рамките на трансферите от държавния бюджет | комплекс от социални услуги | 0,8 |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| **Мотиви:** Функциониращата към момента социална услуга по отношение на посочената дейност е декомпозирана в 4 броя, при идентифицирана потребност от 17 броя след изготвения Анализа на потребности, съгласно Националната карта на социалните услуги. Предвид изявената потребност Община Гулянци, считано от 01.01.2026 г. предвижда социалната услуга „информиране и консултиране“ /специализирана/ да се разкрие като нова услуга, предоставяна в комплекс с други социални услуги, като се увеличи на 8 броя потребители. Коефициентът за числеността на персонала е 0,1 /0,8 щатна бройка/.  /посочват се причините поради които се планира промяна на броя на потребителите, прекратяване на предоставянето на социална услуга или за създаване на нова социална услуга и размера на финансирането от държавния бюджет/ | | | | | | | | | | | |
|
| **ЗАСТЪПНИЧЕСТВО И ПОСРЕДНИЧЕСТВО (СПЕЦИАЛИЗИРАНА)** | | | | | | | | | | | |
| 1 | Застъпничество и посредничество(специализирана) | гр. Гулянци, ул. „Васил Левски“ 36 А | всички деца; родители, осиновители, лица, полагащи грижа за деца, кандидати за осиновители и кандидати за приемни семейства; деца и пълнолетни лица с увреждания; възрастни хора в надтрудоспособна възраст; пълнолетни лица в кризисна ситуация или с потребност за преодоляване на последици от такава ситуация; | 8 | 2 | 0 |  | 10 | в рамките на трансферите от държавния бюджет | комплекс от социални услуги | 2 |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| **Мотиви:** Функциониращата към момента социална услуга по отношение на посочената дейност е декомпозирана в 8 броя, при идентифицирана потребност от 14 броя след изготвения Анализа на потребности, съгласно Националната карта на социалните услуги. Предвид изявената потребност Община Гулянци, считано от 01.01.2026 г. предвижда социалната услуга „застъпничество и посредничество“ /специализирана/ да се разкрие като нова услуга, предоставяна в комплекс с други социални услуги, като се увеличи на 10 броя потребители. Коефициентът за числеността на персонала е 0,2 /2 щатна бройка/.  /посочват се причините поради които се планира промяна на броя на потребителите, прекратяване на предоставянето на социална услуга или за създаване на нова социална услуга и размера на финансирането от държавния бюджет/ | | | | | | | | | | | |
|
| **ТЕРАПИЯ И РЕХАБИЛИТАЦИЯ (СПЕЦИАЛИЗИРАНА)** | | | | | | | | | | | |
| 1 | Терапия и рехабилитация(специализирана) | гр. Гулянци, ул. „Васил Левски“ 36 А | всички деца; родители, осиновители, лица, полагащи грижа за деца, кандидати за осиновители и кандидати за приемни семейства; деца и пълнолетни лица с увреждания; възрастни хора в надтрудоспособна възраст; пълнолетни лица в кризисна ситуация или с потребност за преодоляване на последици от такава ситуация; | 20 | 0 | 0 |  | 20 | в рамките на трансферите от държавния бюджет | комплекс от социални услуги | 6 |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| **Мотиви:** Функциониращата към момента социална услуга по отношение на посочената дейност е декомпозирана в 20 броя, при идентифицирана потребност от 22 броя след изготвения Анализа на потребности, съгласно Националната карта на социалните услуги. Предвид изявената потребност Община Гулянци, считано от 01.01.2026 г. предвижда социалната услуга „Терапия и рехабилитация“ /специализирана/ да се разкрие като нова услуга, предоставяна в комплекс с други социални услуги с 20 броя потребители. Коефициентът за числеността на персонала е 0,3 /6 щатна бройка/.    /посочват се причините поради които се планира промяна на броя на потребителите, прекратяване на предоставянето на социална услуга или за създаване на нова социална услуга и размера на финансирането от държавния бюджет/ | | | | | | | | | | | |
|
| **ОБУЧЕНИЯ ЗА ПРИДОБИВАНЕ НА УМЕНИЯ (СПЕЦИАЛИЗИРАНА)** | | | | | | | | | | | |
| 1 | Обучение за придобиване на умения(специализирана) | гр. Гулянци, ул. „Васил Левски“ 36 А | всички деца; родители, осиновители, лица, полагащи грижа за деца, кандидати за осиновители и кандидати за приемни семейства; деца и пълнолетни лица с увреждания; възрастни хора в надтрудоспособна възраст; пълнолетни лица в кризисна ситуация или с потребност за преодоляване на последици от такава ситуация; | 8 | 2 | 0 |  | 10 | в рамките на трансферите от държавния бюджет | комплекс от социални услуги | 2 |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| **Мотиви:** Функциониращата към момента социална услуга по отношение на посочената дейност е декомпозирана в 8 броя, при идентифицирана потребност от 17 броя след изготвения Анализа на потребности, съгласно Националната карта на социалните услуги. Предвид изявената потребност Община Гулянци, считано от 01.01.2026 г. предвижда социалната услуга „обучение за придобиване на умения“ /специализирана/ да се разкрие като нова услуга, предоставяна в комплекс с други социални услуги, като се увеличи на 10 броя потребители. Коефициентът за числеността на персонала е 0,2 /2 щатна бройка/.  /посочват се причините поради които се планира промяна на броя на потребителите, прекратяване на предоставянето на социална услуга или за създаване на нова социална услуга и размера на финансирането от държавния бюджет/ | | | | | | | | | | | |
|
|
|
| **АСИСТЕНТСКА ПОДКРЕПА (СПЕЦИАЛИЗИРАНА)** | | | | | | | | | | | |
| 1 | Асистентска подкрепа(специализирана) | гр. Гулянци, ул. Васил Левски № 32 | - Лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност;  - Деца с трайни увреждания и пълнолетни лица с трайни увреждания с определена ЧП, които не ползват АП, помощ за осигуряване на асистентска подкрепа или за които не се получава помощ за грижа в домашна среда по реда на друг закон. | 86 | 24 | 0 |  | 110 | в рамките на трансферите от държавния бюджет | самостоятелно |  |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| **Мотиви:** Предлаганото увеличение на максималния брой потребители на социалната услуга „Асистентска подкрепа (специализирана)“ от 86 на 110 потребители в Община Гулянци се основава на обективно установени потребности от грижа в домашна среда за възрастни лица в невъзможност за самообслужване, особено в малките и отдалечени населени места. Значителна част от населението в 12-те населени места на общината са в напреднала възраст и без близки, поради трайна външна миграция.  При тези условия необходимостта от грижа в домашна среда е ключова за превенция на социалната изолация и институционализацията. Социалната услугата вече административно и кадрово функционира ефективно и е налице готовност за поетапно разширяване на обхвата. Предвид социално-демографската структура на общината и липсата на алтернативни форми на грижа за много от нуждаещите се, увеличението на капацитета е основателно, реалистично и в съответствие с приоритетите на общинската и националната социална политика. Заявката е в съответствие с Националната карта на социалните услуги, където за общината са предвидени 246 потребители за този вид услуга.  /посочват се причините поради които се планира промяна на броя на потребителите, прекратяване на предоставянето на социална услуга или за създаване на нова социална услуга и размера на финансирането от държавния бюджет/ | | | | | | | | | | | |
|

***ЧАСТ V. ИНФОРМАЦИЯ ЗА СОЦИАЛНИ И ИНТЕГРИРАНИ ЗДРАВНО-СОЦИАЛНИ УСЛУГИ СЪОТВЕТСТВАЩИ НА ДЕЙНОСТИТЕ ПО ЧЛ. 15 ОТ ЗСУ С ФИНАНСИРАНЕ НА ПРОЕКТЕН ПРИНЦИП НА ОБЩИНА ГУЛЯНЦИ, КОИТО ПРОДЪЛЖАВАТ ПРЕЗ 2025 Г. – 2026 Г.***

Община Гулянци не предоставя социални и интегрирани здравни-социални услуги съответстващи на дейностите по чл. 15 от ЗСУ с финансиране на проектен принцип, които продължават през 2025-2026 г.

***ЧАСТ VI. ЗАКЛЮЧИТЕЛНА ИНФОРМАЦИЯ***

Годишният план за социалните услуги през 2026 г. е разработен от екип от специалисти на Община Гулянци. Планът цели да осигури устойчиво, достъпно и качествено предоставяне на социални услуги, които отговарят на реалните нужди на уязвимите групи от населението, в това число възрастни хора, деца и лица с увреждания, деца в риск и други. С приемането му Община Гулянци се ангажира да развива социалните услуги в партньорство с всички заинтересовани страни, като поставя в центъра на политиките човека и неговото благополучие.

Планът се основава на принципите на приемственост, последователност, съгласуваност и партньорство с държавните институции, неправителствения сектор, както и информираност на гражданите от Община Гулянци за провежданата социална политика.

Общинският годишен план за социалните услуги за 2026 г. на територията на Община Гулянци е изготвен при спазване условията на чл. 62 от Наредбата за планирането на социалните услуги.

Настоящия План за социалните услуги за 2026 г. на територията на община Гулянци е приет от Общински съвет – Гулянци с Решение № ………../…………………….. с Протокол № …………….

**ВАЖНО:**

Социалните услуги се класифицират според възрастта и нуждите на потребителите. Те могат да бъдат предназначени както за деца, така и за възрастни. В зависимост от конкретните нужди, услугите се предоставят на различни групи: **всички деца, деца в риск по смисъла на Закона за закрила на детето**, **родители, осиновители, лица, полагащи грижа за деца, кандидати за осиновители и кандидати за приемни семейства; деца и пълнолетни лица с увреждания, пълнолетни лица в кризисна ситуация или с потребност за преодоляване на последици от такава ситуация; възрастни хора в надтрудоспособна възраст; лица, които полагат грижи за пълнолетни лица** (чл. 14 от Закона за социалните услуги). Освен това социалните услуги включват и дейности за подкрепа на семействата и близките на потребителите.

Социалните услуги се разделят на различни категории според основните им дейности (чл. 15 от Закона за социалните услуги). Те включват: информиране и консултиране, застъпничество и посредничество, общностна работа, терапия и рехабилитация, обучение за придобиване на умения, подкрепа за придобиване на трудови умения, дневна и резидентна грижа, осигуряване на подслон, както и асистентска подкрепа.

**Забележка:**

Според спецификата на всяка община и съществуващите към момента социални услуги, се добавят или изтриват съответните колони и редове!

**Указание за попълване на таблиците:**

1. № по ред;
2. Социална услуга по ЗСУ, която се предоставя на територията на общината и за която вече е осигурено финансиране от държавния/общинския бюджет - по дейности по чл. 12 и чл. 15 от ЗСУ – трансформирани съществуващите към момента социални услуги;
3. Адрес на предоставяне на услугата;
4. Целева група – съгласно чл. 14 от Закона за социалните услуги;
5. Брой лица, за които е осигурена възможност за ползване на социалната услуга - трансформирани съществуващите към момента социални услуги;
6. Промяна на броя на потребителите – увеличение/намаление;
7. Социалните услуги, чието предоставяне се планира да бъде прекратено;
8. Нови социални услуги, финансирани от държавния/общинския бюджет – брой потребители и размер на финансовите средства за финансирането им – планираните за създаване нови социални услуги за които е необходимо да бъде осигурена устойчивост след приключване на проектни дейности. По отношение на финансовите средства, ако няма прието РМС за стандартите за делегираните от държавата дейности се вписва – в рамките на трансферите от държавния бюджет;
9. Начин на предоставяне - самостоятелно или като комплекс от социални услуги;
10. Служители за извършване на дейностите по предоставяне на социалните и интегрираните здравно-социални услуги – брой и длъжности;