О Т Ч Е Т

за дейността на Общински съвет Гулянци и на неговите комисии

за периода 01.01.2025 – 30.06. 2025 година

Уважаеми колеги – общински съветници,

Уважаеми господин Кмет,

Уважаеми кметове на кметства,

Дами и господа,

На основание чл.27, ал.6 от Закона за местното самоуправление и местната администрация и  Чл.18 ал. 1 от Правилника за организацията и дейността на Общинския съвет, неговите комисии и взаимодействието му с общинската администрация, внасям за разглеждане отчет за дейността на Общински съвет Гулянци за периода 01.01.2025 г. -30.06.2025 г.

В своята дейност Общински съвет Гулянци се ръководи от следните принципи: законност, колегиалност, самостоятелност по отношение на държавните органи при вземане на решения; гарантиране и защитаване интересите на жителите на общината; публичност при вземане на решенията и тяхното изпълнение. В него са отразени броят на заседанията, проведени от Общински съвет Гулянци, броят на приетите решения, както и броят на  заседанията на постоянните  комисии.

През отчетния период Общински съвет Гулянци е провел десет заседания и е взел 95 бр. решения, отнасящи се до :

* Бюджета и КР – 7 бр.
* Информации и отчети , програми, доклади и стратегии – 32 бр.
* Свързани с общинска собственост – 21 бр.
* Изготвяне на ПУП и подобни свързани с дейността на ТСУ - 8 бр.
* Изменения и допълнения на наредби- 4 бр.
* Проекти – 2 бр.
* Други – 21 бр.

Важна страна в характеристиката на приеманите решения е тяхната законосъобразност. Със задоволство можем да отбележим, че от всички решения, приети през отчетния период няма спрени решения от Областния управител. Няма и оспорени решения от Кмета на Общината, а това е показател за доброто взаимоотношение между двата органа на местното самоуправление.

Както виждате твърде разнообразни са по своята тематика и адресат решенията, които Общинският съвет прие през отчетния период и всички са от особена важност, тъй като те регулират различни страни от местните обществени отношения и въвеждат законов ред и организация на местното равнище.

През изминалия период дейността но постоянните комисии към общинския съвет продължи да бъде отговорна и ефективна, приоритетно насочена в подпомагането на ОбС при решаване на местни проблеми, свързани с икономиката, социални дейности, управление на общинската собственост, културата и много други въпроси от местно значение всички ПК към ОбС са провели по 6 броя заседания.

Комисиите провеждаха редовни заседания по предварително установен регламент 3 дни преди редовните заседания на ОбС, с основна цел след разглеждане на представените материали да подпомагат дейността на общинска администрация град Гулянци. Важна страна в характеристиката на приманите решения е тяхната законосъобразност.

Дневният ред за всяко предстоящо заседание на общинския съвет и материалите за него се публикуваха на интернет страницата на общината. В общинския съвет се създава и поддържа публичен електронен регистър на питанията на общинските съветници към кмета и отговорите към тях. Питанията и отговорите към тях се публикуват на интернет страницата на общината. Дневният ред за всяко предстоящо заседание на комисиите и материалите за него се публикуват на интернет страницата на общината. Заседанията на комисиите се излъчват в реално време чрез интернет страницата на общината.

През отчетния период бяха разгледани и приети стратегии, програми, доклади, информации и отчети като:

1. Приема Годишен отчет за изпълнение на програмата за управление на общината за мандат 2023-2027 г за 2024 година.

2. Приема Програма за управление и разпореждане с имотите - общинска собственост за 2025година.

3.Приема Отчета за дейността на Общинския съвет и неговите постоянни комисии за второто шестмесечие на 2024 година

4. Приема информацията за състоянието на машинния парк в общината и кметствата.

5. .Приема Годишния доклад за 2024 година за наблюдението на изпълнението на Плана за интегрирано развитие на Община Гулянци 2021 – 2027 година.

6. Общински съвет Гулянци приема Отчета за дейността на" МБАЛ" ЕООД гр. Гулянци през 2024 година, одитния доклад за 2024г, счетоводния баланс към 31.-12.2024 г. и отчета за приходите и разходите за периода 01.01.2024 до 31.12.2024 година.

7. Приема отчета за дейността на Медицински център І ЕООД гр. Гулянци през 2024 година, отчета за приходите и разходите за 2024 г и баланса към 31.12.2024 година.

8. Приема Годишна програма за развитие на читалищната дейност в Община Гулянци през 2025 г.

9. Приема докладите за осъществените читалищни дейности и за изразходваните от държавния бюджет средства през 2024 г. от:

1. НЧ „П.Р. Славейков 1923” гр. Гулянци

2. НЧ „Н. Й. Вапцаров 1897” с. Брест

3. НЧ „Христо Ботев 1930” с. Долни Вит

4. НЧ „Иван Вазов 1928” с. Милковица

5. НЧ „Пробуда 1927” с. Сомовит

6. НЧ „Заря 1926” с. Ленково

7. НЧ „Искър1928” с. Искър

8. НЧ „Пробуда 1927” с. Загражден

9. НЧ „Пробуда 1926” с. Крета

10. НЧ „Искра1907” с. Гиген

11. НЧ „Св. Св. Кирил и Методий 1929” с. Дъбован

12. НЧ „Васил Левски 1928” с. Шияково

10.Приема Общинската стратегия за подкрепа за личностното развитие на децата и учениците в община Гулянци (2025 – 2026 година).

11. Приема информация за дейността на социалния патронаж към общината за 2024 година.

12. Приема информация за европроектите, които община Гулянци е спечелила през 2024 г. и по които работи в момента.

13. Приема информацията за състоянието на водоснабдяването в общината.

14. Приема информацията за състоянието на безработицата в Община Гулянци и повишаване на заетостта чрез Оперативна програма „Развитие на човешките ресурси” и други програми за осигуряване на заетост през 2024 г.

15. Приема анализ за дейността на служителите от РУ – Гулянци към ОД МВР Плевен през 2024 година.

Бяха направени изменения и допълнения в следните наредби :

* Наредба за управление на отпадъците на територията на Община Гулянци.
* Във връзка с изискванията на Закона за въвеждане на еврото в Република България (ЗВЕРБ) Общински Съвет Гулянци приема изменение и допълнение на  *следните наредби:*

1. Наредба за определянето и администрирането на местните такси и цени на услуги на територията на община Гулянци
2. Наредба за определяне размера на местните данъци през 2025г.
3. Наредба за реда за придобиване, управление и разпореждане с общинско имущество
4. Наредба за ползване на пасища и мери –публична общинска собственост и предоставянето им за индивидуално и общо ползване на земеделски стопани за отглеждане на животни или на лица, поели задължение да ги поддържат в добро земеделско и екологично състояние
5. Наредба за търговската дейност на територията на Община Гулянци
6. Наредба за изграждане и опазване на зелената система на територията на община Гулянци
7. Наредба №1 за поддържане и опазване на обществения ред и общинското имущество на територията на Община Гулянци
8. Наредба за управление на отпадъци на територията на община Гулянци
9. Наредба за условията и реда за установяване на жилищни нужди и настаняване в общински жилища
10. Наредба за регистрация и отглеждане на кучета на територията на община Гулянци
11. Наредба *за условията и реда за разкопаване на елементите на техническата инфраструктура на Община Гулянци*
12. Тарифа за определяне на наемни цени на общинско имущество в Община Гулянци

 Приетите решения и протоколи от заседанията своевременно се изпращаха на областния управител и в Районна прокуратура. Всички решения се обявяваха в Интернет страницата на общината.

Уважаеми общински съветници,

В заключение може да се каже, че  през този отчетен период общинските съветници бяха последователни в целите и намеренията си, като активно показваха отношение към проблемите на община Гулянци с работата си, насочена към най-важното, за просперитета на общината и благополучието на нейните жители.

Искам да отбележа, че като Председател на Общински съвет Гулянци се стремя да изпълнявам задълженията си, съгласно ЗМСМА и правилника за организацията и дейността на Общинския съвет. Смея да твърдя, че се отнасям с нужното уважение към всеки един от вас. С уважение и разбиране се отнасям и към изпълнителната власт в лицето но Кмета на общината.

Надявам се с активност, диалог и ефективна работа да изпълним мисията си, да постигнем целите за подобряване на всички сфери на местното самоуправление и да отговорим на очакванията на своите избиратели.

ПРЕДСЕДАТЕЛ ОбС:………………..

/Огнян Янчев/